Irākas pilsoņu karš

Irākas pilsoņu karš (2014—2017) bija pilsoņu karš Irākā, kura laikā 2016. gada otrajā pusē un 2017. gada sākumā Islāma valsts cieta sakāvi.

2017. gada 9. decembrī Irākas premjerministrs Haiders al Abadi paziņoja, ka karš pret Islāma valsti ir oficiāli beidzies.Irāka paziņo par uzvaru karā ar 'Daesh' delfi.lv 2017. gada 9. decembrī

 Norise  
Pēc Amerikas Savienoto Valstu vadītā iebrukumu Irākā beigām līdz 2014. gadam teroristiskā organizācija Islāma valsts ieņēma lielu teritoriju Irākas rietumos, ieskaitot Faludžu, Tikrītu un Mosulu. Augusta sākumā teroristi ieņēma Sindžāru Irākas ziemeļos un aplenca apmēram 50 000 jazīdu bēgļu, kas bija patvērušies kalnos. 8. augustā ASV gaisa spēki sāka uzlidojumus Islāma valsts kaujinieku pozīcijām un 13. augustā kurdu armija (Pešmerga) likvidēja Sindžāras kalnu aplenkumu. 2015. gada novembrī kurdi atbrīvoja Sindžāru.

2016. gada oktobrī sākās kaujas par Mosulu, kas turpinājās līdz 2017. gada jūlijam.Irākas valdība paziņo par pilnīgu Mosulas atbrīvošanu lsm.lv 2017. gada 11. jūlijā
2017. gada septembra beigās Irākas premjerministrs Haiders al Abadi paziņoja, ka Irākas bruņotie spēki sāk uzbrukumu Islāma valsts kontrolētajai Havīdžas pilsētai Kirkūkas provincē,Irākas spēki sāk ofensīvu pēdējās Islāma valsts kontrolētās pilsētas atkarošanai LETA 2017. gada 21. septembrī ko atbrīvoja 5. oktobrī.Irākiešu spēki atkaro vienu no pēdējiem «Islāma valsts» bastioniem  LETA/AFP 2017. gada 5. oktobrī
16. oktobrī Irākas armija un šiītu "Tautas mobilizācijas spēki" sāka uzbrukumu kurdu kontrolētajai Kirkūkas pilsētai un īsā laikā to ieņēma. Kurdu armija (Pešmerga) atkāpās gandrīz bez kaujām.Kirkūka krīt; kurdi masveidā pamet pilsētu delfi.lv 2017. gada 16. oktobrī

 Karojošās puses 

Viena no karojošajām pusēm bija teroristiskā Islāma valsts, otra — Irākas valdība, Irākas Kurdistāna, dažādi nelieli militārie grupējumi, kā arī ASV vadītā koalīcija Apvienoto spēku militārā operācija „Inherent Resolve”.

 Skatīt arī 
 Afganistānas pilsoņu karš
 Jemenas pilsoņu karš
 Lībijas pilsoņu karš
 Sīrijas pilsoņu karš
 Somālijas pilsoņu karš

 Atsauces 

Kategorija:Irākas vēsture
Kategorija:Pilsoņu kari
Kategorija:21. gadsimta kari
Kategorija:Islāmisms
Kategorija:Islāma vēsture